Et kærestepar blev sidste år idømt 14 års fængsel i byretten for drab på en 45-årig mand i en lejlighed i Aalborg i april 2021. Den ene af de to dømte, en 23-årig kvinde, ankede sagen til landsretten, mens hendes ekskæreste accepterede dommen. Mandag begyndte sagen ved landsretten i Aalborg . Der er afsat seks dage til retssagen - og her var der en overraskende udvikling. - Den unge kvinde har anket sagen, fordi hun mener, hun er uskyldig i drab, forklarede TV2 Nords reporter, Henriette Maj Pedersen. Hør fra TV2 Nords reporter her: Ekskæreste vidnede Det var formentlig et helt afgørende vidne, der tirsdag blev afhørt i retten - nemlig den 36-årige mand, der er tidligere kærester med den 23-årige kvinde, der sidder på anklagebænken i Vestre Landsret i Aalborg. Det er altså de to, der blev dømt for drabet på den 45-årige mand i byretten i Aalborg. Ekskæresten kom med en anden forklaring, end den man hørte fra den 23-årige kvinde i går. -	Han forklarede, at han på ingen måde havde virket truende overfor hende, og det var ikke hans idé, at hun skulle sprøjte WC-rens og brintoverilte ind i kroppen på den 45-årige mand. Det gjorde hun helt af sig selv, fortæller Henriette Maj Pedersen, der også har været til stede i Vestre Landsret tirsdag. Den 36-årige forklarede desuden, at ”hun var i en ond stemning”, og at det i øvrigt var hende, der kvalte den dræbte. Drabet skyldtes kvælning Det kom frem i Vestre Landsret, at kvælningen foregik meget koldt og kynisk. -	Hun fandt et bælte og lavede en løkke omkring halsen på den 45-årige mand, og så strammede hun ellers bare til, fortæller Henriette Maj Pedersen. Den dømte drabsmand forklarede også, at de burde være stoppet efter de adskillige knivsnit og ringet 112, fordi der ifølge ham ikke var nogen af de to, der ønskede den 45-årig død. Havde de stoppet før efter de havde udsat ham for mishandlingen gennem flere timer, så ville chancen for, at den dræbte stadig, var i live i dag, være stor, forklarede en retsmedicineren i vidneskranken. -	Han (retsmedicineren red.) forklarede, at det ikke var de 40 snitsår og overfladiske snit med kviv, som den 45-årige døde af, og det var heller ikke WC-rens og brintoverilten, men det var simpelthen kvælningen, fortæller Henriette Maj Pedersen.

Opsummering:
Tirsdag skulle den drabsdømte 36-årige og en retsmediciner vidne mod den tiltalte kvinde, der nægter sig skyldig i drab i den makabre sag i Aalborg.